ذراع ابو النجا قريه فى مصر و هيا تابعه لـ محافظة الاقصر. تقع مقابر ذراع ابو النجا بالبر الغربى لنهر النيل فى مدينة طيبه القديمة بمصر, عند مدخل الخليج الجاف المؤدى للدير البحرى شمال مقابر العساسيف, و استخدمت منطقة ذراع ابو النجا كمدينة الجنائزية خلال عهد الاسره السبعتاشر, و بيرجح وجود مقبرة امنحتب الاول فى المنطقة نفسها و هيا المقبرة ANB, كمان ضمت مقابر لكبار رجال الامبراطورية المصرية خلال عصر الدولة الحديثه, و اخر الاكتشافات تم فى شهر يناير 2017 و تم اكتشاف مقبره جديده و اعادة اكتشاف مقبره كان اتوقف العمل بيها من جانب بعثه المانيه و واصلت بعثه اثريه مصريه الحفائر و اكتشف كنز من الاثار. و المقبره الاولى بيرجع تاريخها لنهاية الاسرة السابعه و بداية الاسره التمنتاشر, اتلاقى خرطوش بيحمل اسم الملك تحتمس الاول, على سقف الصالة الطويله من المقبره. اما المقبره التانيه فبتحمل رقم Kampp 150 كانت بعثه المانيه بدت بترقيمها و العمل بيها فى التسعينات حتى وصلت لمدخل بس و ما استكملش العمل بيها نهائيا حتى قامت البعثه الاثريه المصريه باعادة اكتشافها مره تانيه. و خلال العصر القبطى شيد الاقباط ديرا لهم, و هوا دير البخيت, فوق انقاض المقابر الفرعونيه بالمنطقة.